钦定古今图书集成/方舆汇编/职方典/第1367卷 > 雷州府山川考 府志
## 钦定古今图书集成/方舆汇编/职方典/第1367卷 > 雷州府山川考 府志

本府。〈海康县附郭。〉

英灵冈　在城北五里，府治主山高二丈馀，自螺冈岭逶迤曲折一百馀里，至此奔起一冈，如屏如几，立于郡后。其地在陈大建二年，出雷英灵，故名。即鸟卵山也。

麻囊山　：在城东北八十里。枕海。

吉斗山　：在城西北四十里。山大而平，形如盘斗，故名。

雷公山　去城四十五里。高十仞，盘旋五十里。相传昔有雷震此山，故名。

讨泗山　在雷公山傍。高十仞，盘环四十里。有符氏名“讨泗” 者独居此山，故名。

灵颜墩　在城东五里。东洋万顷，洋心旱，岁祈有感。

思灵岛　，去城十里，在海中，其上多米豆，枝叶如杨柳。

虎头山　：去城七十里。枕大海。

英榜山　在城西八里。高三丈许，上有雷祠，号“英山。” 梁开平四年，都知兵马陈襄驻师白院，出榜示民，故改名“英榜山。”

博袍山　：去城八十里，高十五丈，盘围八里，在博袍村，故名。

时礼岭　，在城东南八十里。高五十馀丈，盘围五里，有岩穴深邃。山顶有井泉，岁旱祈祷，往迎其水。有英灵冈，庙在上。

石茆岭　去城八十五里，高三十丈，有泉涌出，流至连村，灌田数十顷。

鹧鸪岭　在城西南四十里，高十仞，广五里。孔头岭　去城四十五里，高十丈。左有木绵岭，右有张牌岭，鼎峙相去各一里。

五石峰　，去城七十里，五石团列，高二丈，中有一石如案，下有清泉。

干垄岭　去城一百一十里，高十仞，广八里。“途旁” 岭　去城一百八十里，高十数丈，周围四里。

英高岭　去城一百三十里，两峰高峭，三十馀里，上有石穴涌泉。

擎雷山　在城南十里。形如列屏，茂植葱翠，环拱郡治，即案山也。

徒会山　，去城一百三十里，枕于西海中，高三十馀丈，周围三里。

平源水　在城西北十五里，合擎雷水入于海。途旁水　去城五十里，流通南渡入擎雷水。因其傍有经路，故名。

西湖　去城一里，以在城西故名。出英、灵诸冈，潴于堤，泄于渠，渠流为二，东西流入于海。《潭望水　》去城六十里，南流合擎雷水为陂堰，灌田二十馀顷。

南亭　在城西南一里。自南渡支分，北流至郡城西，与西湖东闸水合。明正统间，太监张永建第一桥，水即止于桥下。指挥魏让复建“偃波轩” 于西岸。舟楫搬运，货物辐辏，南市赖之。

博窗水　去城六十里，源出博袍山之南五里，入于西海。宋初有儒者吴禄，临流创一轩，扁曰“博窗” ，故名之。

婆陆水　去城一百一十里，下流合北插溪水。博袍水　去城一百六十里，出博袍山之南岸。擎雷水　在城南十里，即南渡也。自安榄以上皆淡，南渡以下皆咸。

曹家溪　去城三十里，自石茆岭发源，流向东通南浦津，累代阻为堰，灌本处田。

北插溪　去城六十里，第十都那丰村发源。经石茆岭向北六十里湾港入海。

潭浪水　去城一百二十里，自英高山发源，流向西北三十馀里，合北插溪，东注于海。

后遮水　在城东南三十里，出曹家陂。

海　在城东十里。昔寇莱公少尝梦有《到海只十里》之作。及南谪抵郡，按图始叹曰：“人生得丧，岂偶然耶？” 盖海南通琼，西通对乐、杨梅、珠池，东北通广州，浮于闽。

石壁潭　：在城东四十里。石环如壁，泉急声如雷入海。

调陈港　：在东五十里。上接端旺坑。

头港　：在东八里。上接草刺坑。

新庵港　：在东南一百里。

石港　：在西南一百二十里，接下步。

翁家港　：在西南一百七十里。昔有翁氏居之。离蓬港　：在西四十里，通南渡。

洪排港　：在西一百六十里。薄于海岸。

调洲　去城二十五里，崛起海中，周围三十馀里，为蜑户泊息之所。

卵洲　，去城一百二十里。在海中，鸟伏卵于上，故名。

漉洲　去城一百八十里，崛起海中，周围五十馀里。上有田，地腴沃，盛产荷花，居民二百馀家，名“建康” 、“建宁” 二村。

邵洲　去城一百二十里，崛起海中，周围六十里。居民皆煮盐为生。初有邵姓者辟而居之，故名。

楼前井　在郡城内恺悌坊颍滨旧祠侧。宋时浚苏公曾寓此，有读书楼，人多慕而汲之。今楼废井存。

南寺井　在郡新城内调会坊旧开元寺内。“育英井　” 在郡城内县学仪门外，明永乐间，教谕黄丽浚。

清冽井　在府学神厨前。宋教授郑炀浚泉。“清东井　” 在卫治门外，元浚。

“泉清西井　” 在卫治门外。

行卫井　在司狱司东街口，宋时浚。

新井　在县学前。宋绍兴间，知县蒋耘浚。其父蒋炳文有诗刻于石阑云：“凿开庭下藓痕斑，丈尺俄惊凛冽寒。汲引固知通海眼，出云须信有龙蟠。”

迎恩井　在府铺前。元初浚。至顺间，经历郭思诚镌“迎恩井” 三字于阑上。

石圆井　在郡新城内调会坊。

湖坊井　在郡城外西湖坊。

城角井　在郡城外东南壕畔。

义井　在郡城内东明善坊。曹氏浚。

甘井　在郡圆通宝阁前，今废。

“府内井　” 在府治仪门外。

城北井　在郡城内镇宁坊。

石岩井　在县南一百里第九都调郎村山下。莱公井　在郡城外西馆内。宋延祐间，宪使余公重浚。宪幕王佐扁“莱公井” 三字，即寇莱公所饮泉也。

石神井　在郡城外天宁寺北。宋郡守戴之邵品此井第一，宁海次之，造酒者汲焉。元至顺间，宪幕郭思诚镌“石神井” 三字于阑傍。

宁海井　在郡城内镇宁坊，唐上元间浚，宋淳熙间重浚。近宁海门。

伏波井　在郡新城内宁国坊。传云“马伏波至此，马跑得泉，故名。”

寇祠井　在郡城外西湖渠北。

澄海营内井　在郡城内宁恩坊关庙前。宋澄海指挥浚。

放生池　即西湖。宋端平年间，提刑张琮立，元废。

瑞星池　有二，在郡城外桂叶坊。宋乾兴元年，寇莱公谪州司户，寓于此，傍有隙园，凿之为池。天圣元年秋杪中夜，星陨于中，翌日，公使人求之，得一石，众皆宝之，不知为公殁之兆也。明成化间，知府魏瀚凿池于寇祠西，亦曰“瑞星池。” 弘治间，知县林彦修凿，于祠前立石扁，存古意也。《遂溪县》。

射马岭　在城东北三十里。高五仞，广十丈，状如匹练。元平章阿剌海牙提兵经岭下，以马试矢，因名。

乌蛇岭　去城三十馀里，高五丈许，周围十里。调楼山　在城西北一百五十里，高十仞，周围三十里。

嵂岭，　在城东一百里，高十馀仞，在海村尽海处，为东方巨镇。舟自广还至汾洲洋中，先见此岭，以为指归。

校椅岭　在城东南七十里。高七仞，广十五里，状如校椅，故名。

湖光岩　先名陷湖，又曰“净湖。” 古托、甯二村陷为湖，深不计寻丈。有二石岩如屋宇，馀岩穴皆可列坐，一境清幽，真洗耳之地。又在湖西绝壁中有岩名曰“白云岩” ，宛若城门，人迹罕至。唐宋之末，避世者多往依之。靖康中，有僧琮师居其中。建炎三年，丞相李纲改曰“湖光岩” ，写三大字遗之，俾刻于石。

覆盂山　去城一百里，高十仞，周围四十里，突起一峰如盂覆，故名。

调鸡门洲　在覆盂山南。周围一百零五里。民居六百馀家，以鱼盐为业。隔硐洲仅一港，地势奔趋，如鸡张翅，故号“调鸡。”

螺冈岭　：在城西南七十里，高二十仞，周围二十里。盘旋突起，峰团若螺形。乡人东西立石两座：一曰《螺冈神》、一曰“石顶神。” 遇旱祷之。后因飓风，移螺冈神石像于山下，祀之愈谨。

涠洲山　：去城二百里，特起西海中，周围七十里，古名“大蓬莱” ；周围皆海，故名洲。人多田少，民采海味为业。

蛇洋山　与涠洲山对峙，特起西海中，高十仞，古名小蓬莱。远而望之，形如走蛇，故名其地，名“蛇洋洲。”

馒头岭　在城南十里二十二都。

七星岭　去城三十五里，在迈龙村前，高五仞。

周围十里，岭上又起小峰拱列，形如北斗。苏东坡过书其石曰《七星拱秀》。

都壕岭　去城三十里，高十二仞，周围十三里，即遂溪。治案山。

斜离岭　去城五十里，高十五仞，周围二十里，突起二峰，势皆斜列，因名之。

东溪水　，在城东七十步，流向南，合傍塘水《铁》水：　在城东南七十里。发源于潭北岸，流向南，合麻洋港水。隋开皇间，于东岸建铁县三鸦水　去城八十里，发源于本都潭大坡，流向东，合傍塘水，水傍有三石鸦，故名。

傍塘水　在城南一里。流向西南，合东溪水，经二十四都会鸦水，转东入于海。水之南岸有傍塘庙，故名。

干零水　去城一百二十里，由干流巽经吴村一十里，合通明港水转东入海，故名。

武乐水　：在城西南七十里。发源于螺冈山，下流向南，转入于海。昔路伏波将军驻师于溪北岸后，名曰“武乐。”

城月水　，去城七十里，发源螺冈山，下流向南，经庄家渡九十里与武水合，东入于海。

横山江　在城西四十里。发源于广西。出横山堡，流至本县西极乐民所。昔人欲通此水以至南渡后竟议罢。

平乐港　：在县东四十里。

蚕村港　：在县西一百六十里。

抱泉港　：在县西南四十四里。

博格港　：在县西南一百二十里。

调神港　：在县西南一百里。

麻洋港　：在县南五十里。

通明港　：在县南一百五十里。

麻溧港　：在县南一百七十里。

木丹港　：在县南一百里。

莱公井　在县南一百八十里英灵村，即祭海亭前。昔寇莱公经游，饮甘冽，因名莱公井。宋郡守薛直夫重浚，石刻“莱公井” 三大字，立亭于上。今废。

甘井　在北门铺内。明洪武间，知县张昭开凿，味甘。

白石青井　在县南三十里迈龙村。

玉堂井　在县南一百三十里笃信乡。泉上有石，周围三丈馀，石上有仙家马迹，俗名“仙泉。” 其泉涌出，北合溪潮，流于通明港。

放生池　在县南。宋郡守陈大震于傍塘水际湾筑为池，迹尚存。

莲池　在城南五十步清政亭下。明洪武间，典史邓汤中建亭，凿池种莲。今废。

拜扬泉　：在海头营寨边。康熙九年，遂溪城守都司吴锡绶浚。

吴都司泉　：在遂溪城东数十步。康熙十年，吴锡绶浚。

对乐珠池　在遂溪县西南一百五十里第八都乐民千户所城西海内，汉唐无考。自刘𬬮置媚川都，宋开宝以还，遂置场司，或采或罢。明洪武二十九年，诏采，未有专官，至嘉靖九年，林富奏革。

徐闻县

双髻岭　在城北五十里，高二十仞，广五里，两峰并峙如髻。故老传云：昔有游士题其山曰：“年年常唤作丫头，何不梳妆出嫁休？” 笔忽干，下涧取水。山神续云：“只为寻媒未曾得，岩前空立万馀秋。”

石湾岭　去城七十里，高五丈，周围十里。其山石壁巉岩，形势屈曲，上有流源。

龙床岭　在石湾岭傍。高二十馀丈，周围十里。山麓产良姜，形如龙床，故名。

尖山岭　去城九十里，高三十丈，周围五里，于郡山中巍然特起。其巅尖小，有泉极清，为县治后山云。

高山岭　：在城东北二十里。高五丈，周围四十里，为县左臂。

石界岭　去城七十里，有石壁如牌，高一丈馀。佛屠岭　在石界岭傍，高二十丈，周围十里，顶圆如摩尼佛，因名之。

耳聋山　：在城东三十里。高十丈，广五十里，树木丛茂，樵采者呼不相闻，故名。

屯云山　去城八十里，状如屯云。

三源山　，去城九十里，高十丈，广一十馀里，山麓有三源泉。

兜鍪岭　去城一百里，高十丈，周围二里。明嘉靖四年五月，凤来于兹，逾旬而去，谪丞林应骢。

记其事

石门岭　在城西八里。高十丈，周围十里，二石对峙，俨然门辟，岭际有塘，秋冬水常不竭。观涛岭　在城东南十里踏磊驿背。山高三丈，周围一里，行人至此渡海，观波涛之涌，故名。梁童山　在城南十里。又二十里有二十四墩，踏磊龙脉，一墩稍大，众墩旋绕。

冠头岭　去城三十里，高十丈，周围十馀里，盛产良姜，绝顶远望之如冠，故名。

孤超岭　，在城西南三十里。高三丈，周围二里。上有北帝庙，乡人祷雨辄应。

小遂山　在城南二十里，突起海中，高十五丈。三墩　在小遂山傍。海中一墩有独树异种，四时常青。旧有龙王庙，今圮。

葫芦溪　：在城北十里。源出于风流塘，经葫芦桥南流，会大水入海。

北山溪　：去城二十里，西流入于港。

顿吞水　在城西北三十里，源出龙摹山，灌南。洋田流经那纲桥，合廉滨水。廉滨水　去城四十里，源出马鞍山，流至那纲桥，合顿吞水，过青铜至老沙港入海。

那冷滩　去城四十里

遇贤溪　去城六十里。源出双髻岭，过遇贤铺合南包水流入老沙港。

南包溪　去城七十里，源出双髻岭，过南包铺前去栏马，合遇贤水流出老沙港入海。

益色溪　：在城东八里。即大水。上桥流下，至一里许，有龙窟出，水泉清冷，旋回为潭。遇旱赴此迎水。

大水溪　去城十里，源出龙床山，流接大水下桥南，经海安城东门外入海，号为“灵山镇海滩。” 龙潭　去城二十里，源出黄家村，至此旋回为潭，流向南入海。

迈胜溪　去城四十里。源出东松流下，南经白赊村入海。

何家滩　去城七十里，自六齐村东入河。《水吼》滩　去城一百里，自石震村南奔入海，天将雨则水吼。

博黎水　，在县西南十里。

古源水　，去城十五里。

青铜港　：在县西三十里，接北山溪。

干窖港　在县西四十里，自海口入观昌村。东场港　在县西五十里，自海岸入东山。那黄港　在县南二十里。

博涨港　：在县东南二十里。

麻仑港　：在县东南三十里。风涛泊天，寇舟不敢入。

青湾港　：在县东南二十里。宋韩魏公琦曾孙约贬琼南，携三子，留二子于白沙，家焉。后葬于青湾。七世孙显甫刊《公戒子孙诗》于墓侧。今碑存。

石神井　在县东北十里那良村后。明洪武间浚。傍有神庙石像。

龙井　在县西北十五里那松村。

迈木井　在县东二十里。

石马井　在县东三里

英含井　在北门外，明洪武间浚。

六角井　在县东南三十里和福村。

洊村井　在县东南二十三里。

笃牛井　在县东五十里。

潘家井　在县东六十里，水常溢。

那宛井　在县东六十里。

塘北井　在县东十七里，流灌田百馀顷。赤坎井　，在县东七十里，与海潮应，源出不咸不竭。

讨南井　在县西二十里。泉涌溢，灌那社田数百顷。

那博井　在县北七里，源洁流合葫芦桥陈家井　县内石马坊，宋时浚。

丽泽井　在学前

潭脑井　在县东南十里潭脑村。

月池　在县治南门外。明隆庆间，知县谢朝爵因邑多火灾，且乏灌溉，置田凿池，申议未行。万历二年，知县张师益鸠工成之。周围二百馀丈，深丈许，泉清不竭，回禄消息。十二年，知县蔡周伐石甃砌，灌溉便之。